Im letschte Aastig uf d Super-Besse  hai d Usrisser um dr Rui da Costa brobiert, sich s Fäld vom Hals z halte, indäm si sich gegesitig die ganz Zit aagriffe hai, bis zum Schluss keine meh het mit em da Costa chönne mithalte und dä isch elei dr Bärg uufegfahre. Hinder ihm het dr Winokurow meh as e halbi Minute uf s Peloton mit em Hushovd uusegfahre und isch e e zitlilang s virtuelle Gääle Liibli gsi. Aber es het em an dr Usduur gfehlt, si Aasträngig bis zu dr Ziillinie duurezhalte. Im Hauptfäld hai nämlich dr Contador, dr Evans und d Schleck  Brüeder afo Tämpo mache und churz vor em Ziil hai si dr Winokurow überholt.